Translate the text from Welsh to English.



 
Lansiodd Llywodraeth Cymru gynllun rhyddhad ardrethi’r stryd fawr ym mis Ebrill 2017, i ddarparu cymorth wedi’i dargedu ar gyfer busnesau a effeithir gan yr ailbrisio annibynnol a chan dwf gwerthu ar y we.


Heddiw rwy’n estyn y cynllun am flwyddyn arall ac yn ehangu’r cymorth sydd ar gael i fusnesau drwy’r cynllun. Bydd y cynllun diwygiedig yn mynd gryn dipyn ymhellach nag yn y blynyddoedd diwethaf ac yn darparu cymorth i bob manwerthwr yng Nghymru sydd â gwerth ardrethol o hyd at £50,000\.


Bydd £23\.6 miliwn o gymorth ychwanegol ar gael yn 2019\-20 drwy’r cynllun rhyddhad ar gyfer ardrethi’r stryd fawr i gefnogi busnesau Cymru – mae hyn yn ychwanegol at y swm o fwy na £210m yr ydym yn ei ddarparu drwy ein ffynonellau cymorth eraill i helpu busnesau i dalu eu biiliau ardrethi.


Bydd y cynllun diwygiedig ar gyfer rhyddhad ardrethi’r stryd fawr yn darparu cymorth i oddeutu 15,000 o fusnesau bach a chanolig eu maint yn 2019\-20\. Bydd yn cael ei ariannu’n llawn gan Lywodraeth Cymru ac yn rhoi cymorth o hyd at £2,500 tuag at filiau ardrethi annomestig eiddo manwerthu sydd â gwerth ardrethol o hyd at £50,000\.  


Bydd yn lleihau’r biliau ardrethi i sero ar gyfer eiddo manwerthu sydd â gwerth ardrethol o hyd at £9,100, ac yn golygu y bydd £2,500 o ostyngiad yn y biliau ar gyfer eiddo â gwerth ardrethol uwch.


Yn ogystal â chynyddu’r cymorth sydd ar gael i fanwerthwyr y stryd fawr, bydd y cynllun yn helpu manwerthwyr mewn lleoliadau eraill. Ymysg y rhai fydd yn elwa ar y rhyddhad hwn bydd cwmnïau sy’n meddiannu eiddo manwerthu megis siopau, bwytai, caffis, tafarnau a bariau gwin. 


Rydym yn amcangyfrif y bydd tua 15,000 o dalwyr ardrethi yn cael cymorth gan y cynllun, a fydd yn cael ei roi ar waith ar ben ein cynlluniau rhyddhad presennol.


Bydd £2\.4m pellach yn cael ei ddyrannu i awdurdodau lleol i ddarparu rhyddhad ardrethol disgresiynol ychwanegol i fusnesau lleol a thalwyr ardrethi eraill er mwyn ymateb i faterion lleol penodol.  


Caiff y cyllid hwn ei ddarparu i’r awdurdodau lleol drwy’r grant cynnal refeniw yn 2019\-20\.


Mae’r estyniad hwn i’r cynllun rhyddhad ardrethi ar gyfer y stryd fawr, y cyllid ychwanegol ar gyfer rhyddhad ardrethol disgresiynol, ynghyd â’r cynllun parhaol ar gyfer rhyddhad ardrethi i fusnesau bach sydd ar waith ers mis Ebrill 2018 a threfniadau rhyddhad pwrpasol eraill, gyda’i gilydd yn cynnig cymorth amserol, wedi’i dargedu, ar gyfer talwyr ardrethi drwy Gymru. 


Mae’r dull gweithredu hwn yn gwneud defnydd llawn o’r swm canlyniadol a dderbyniwyd yn sgil Cyllideb yr Hydref Llywodraeth y DU. Rydym wedi cynllunio cynllun sy’n diwallu anghenion ac amgylchiadau busnesau bach yng Nghymru.  


Nodyn technegol


Dyma’r meini prawf cymhwyso i fusnesau ar gyfer y cynllun diwygiedig i roi rhyddhad ardrethi i fanwerthu a’r stryd fawr: 


1. Hereditamentau a ddefnyddir yn llwyr neu’n bennaf ar gyfer gwerthu nwyddau i aelodau o’r cyhoedd sy’n ymweld â nhw.
2. Hereditamentau a ddefnyddir yn llwyr neu’n bennaf ar gyfer darparu gwasanaethau manwerthu i aelodau o’r cyhoedd sy’n ymweld â nhw..
3. Hereditamentau a ddefnyddir yn llwyr neu’n bennaf ar gyfer gwerthu bwyd a/neu ddiod i aelodau o’r cyhoedd sy’n ymweld â nhw.


Ni fydd y rhyddhad yn cynnwys:


1. Hereditamentau sydd wedi’u prisio’n uwch na £50,000\.
2. Hereditamentau nad ydynt yn rhesymol hygyrch i aelodau o’r cyhoedd sy’n ymweld â nhw.
3. Hereditamentau sydd mewn parciau manwerthu ar gyrion trefi neu mewn ystadau diwydiannol
4. Hereditamentau nad ydynt wedi’u meddiannu


Hereditamentau sy’n derbyn rhyddhad ardrethi elusennol gorfodol. 







Translation:


 
The Welsh Government launched the high street rates relief scheme in April 2017 to provide targeted support for business affected by the independent revaluation and by the growth of internet sales.


I am today extending the scheme for a further year and extending the relief available through the scheme to businesses. The enhanced scheme will go significantly further than in previous years, providing support to all retailers in Wales with a rateable value of up to £50,000\. 


We will make an extra £23\.6m of support available in 2019\-20 through the high street rates relief scheme to support Welsh businesses – this is in addition to the more than £210m we provide through our other sources of support to help businesses pay their rates bills.  


The enhanced high street rates relief scheme will provide support to around 15,000 small and medium\-sized businesses in 2019\-20\. It will be fully funded by the Welsh Government and will provide support of up to £2,500 towards non\-domestic rates bills for retail properties with a rateable value of up to £50,000\.  


It will reduce rates bills to zero for retail properties with a rateable value up to £9,100 and reduce bills by £2,500 for properties with a higher rateable value.


As well as increasing the level of support for retailers on the high street, the enhanced scheme will support retailers in other locations. Ratepayers who will benefit from the relief include those with occupied retail premises, such as shops, restaurants, cafes, pubs and wine bars.  


We estimate that around 15,000 ratepayers will be helped by the scheme, which will operate in addition to our existing relief schemes. 


A further £2\.4m will be allocated to local authorities to provide additional discretionary rates relief for local businesses and other ratepayers to respond to specific local issues.  


This funding will be provided to local authorities through the revenue support grant in 2019\-20\.


This extension to the high street rates relief scheme and the additional funding for discretionary rates relief, together with the permanent small business rates relief scheme, which has been in place since April 2018 and other bespoke reliefs, combine to offer timely and targeted support for ratepayers across Wales.  


This approach makes full use of the consequential we received in the UK Autumn Budget. We have designed a scheme which fits the needs and circumstances of small businesses in Wales.


Technical note


The eligibility criteria for qualifying businesses for the enhanced high street and retail rates relief scheme are as follows.


1. Hereditaments that are being used wholly or mainly for the sale of goods to visiting members of the public.
2. Hereditaments that are being used wholly or mainly for the provision of the retail services to visiting members of the public
3. Hereditaments that are being used wholly or mainly for the sale of food and/or drink to visiting members of the public.


The relief will exclude:


1. Hereditaments with a valuation of more than £50,000\.
2. Hereditaments not reasonably accessible to visiting members of the public.
3. Hereditaments that are not occupied.
4. Hereditaments that are in receipt of mandatory charitable rates relief.